b'\n_START_ARTICLE_\nSareptas krukke\n_START_PARAGRAPH_\nSareptas krukke er et uttrykk som i dagligtalen benyttes som et bilde p\xc3\xa5 ut\xc3\xb8mmelige kilder. Dersom man for eksempel hevder at \xc2\xabNorges statsfinanser fremst\xc3\xa5r som en Sareptas krukke\xc2\xbb, s\xc3\xa5 omtaler man egentlig statens rikdom som uendelig stor._NEWLINE_Metaforen har sitt opphav fra F\xc3\xb8rste Kongebok, i Det gamle testamente, i Bibelen. Her st\xc3\xa5r det skrevet om profeten Elia som bodde hos en enke i landsbyen Sarepta, en enke hvis melkrukke og oljekrus aldri ble tomme. I 1 Kong 17,14 st\xc3\xa5r det: \xc2\xabFor s\xc3\xa5 sier Herren, Israels Gud: Melkrukken skal ikke bli tom, og det skal ikke mangle olje i muggen til den dagen kommer da Herren sender regn over jorden.\xc2\xbb.'